Most dr. Franje Tuđmana (Osijek)

Most dr. Franje Tuđmana most je u Osijeku. Smjerom (približno) jug-sjever premošćuje rijeku Dravu i spaja Osijek i Slavoniju s Baranjom i prekodravskim dijelom Osijeka (s Podravljem istočno i Tvrđavicom zapadno). Ukupno je dugačak 294 metra. Preko mosta, gledajući sa sjevera prema jugu (iz pravca Belog Manastira, Darde i Bilja), prolazi Biljska cesta, koja se nakon križanja s Europskom avenijom nastavlja kao Ulica kneza Trpimira prema Južnoj obilaznici Osijeka. Sve do izgradnje Zapadne obilaznice Osijeka (2007) tim je mostom prolazila državna cesta D7. S južne, desne obale Drave most prelazi preko Šetališta kardinala Franje Šepera. Administrativno, most se nalazi na području grada Osijeka, a geografski južni dio pripada Slavoniji, a sjeverni dio Baranji. Historija Godine 1962. u Osijeku je izgrađen cestovni most preko Drave. Svojoj je svrsi služio do Domovinskog rata, kad ga je hrvatska strana minirala. Već 1993. postavljen je kamen temeljac za izgradnju novoga mosta. Inicijator je bio dr. Franjo Tuđman, tadašnji hrvatski predsjednik. Godine 1995. završena je izgradnja današnjeg mosta na mjestu staroga, a otvaranje je bilo 10. 6. te godine. Na otvaranju je bio i sam Tuđman. Godine 2012, 17 godina nakon izgradnja, most je obnovljen. Ime Od 1995. do 2009. most je nosio imena kao što su Dravski most, Biljski most i sl. Godine 2009. odlukom čelništva Grada Osijeka i Osječko-baranjske županije most je preimenovan u Most dr. Franje Tuđmana. Napomene i izvori